दुईतिहाईको सरकार छ तर प्रधानमन्त्रीको लोकप्रियताको ग्राफ ओरालो लागिरहेको छ । दूरदराजमा बस्ने पंक्तिकारजस्ता व्यक्तिलाई केपी ओलीजस्तो व्यक्तिको यो ओरालोयात्रा रहस्यको विषय बनिरहेको थियो । भिजन, मिसन र कमिटमेन्ट पर्याप्त छ तर वातावरण किन बनिरहेको छैन भन्ने प्रश्नले घोच्ने गरेको थियो । योग्य र सक्षम व्यक्ति पनि उहाँसँग छन् तर उहाँको रथ किन अगाडि बढ्न सकिरहेको छैन भन्ने जिज्ञासाले पनि सताइरहेको थियो । तर, निर्मला हत्याकाण्डका क्रममा भने ती सबै प्रश्न, पीडा र जिज्ञासाको एकमुष्ठ जवाफ पाइएको छ ।
